छीपा जाति की अंधिकांश महिलाएं बंधेज छपाई का कार्य करती है जो आकोला की वस्त्र छपाई की दूसरी महत्वपूर्ण विशेषता है। बंधेज छपाई में कपड़े को धागे एवं अनाज के दानों का प्रयोग करते हुए जगह-जगह बांध दिया जाता है तथा इसके बाद उस पर परम्परागत रंग उकेरा जाता है। मेवाड़ क्षेत्र में महिलाओं द्वारा पहनी जाने वाली ओढ़नी, साड़ी और चुनर में साथ ही पुरुषों द्वारा सिर पर पहने जाने वाली पगड़ी में इस बंधेज छपाई के नमूने देखे जा सकते हैं दाबू के साथ इस नए काम से भी यहाँ के लोगों के रोजगार को बढ़ावा मिल रहा है।छीपा जाति के जो पुरुष या महिला दाबु या बंधेज कार्य से नहीं जुड़े है उनमें से कुछ सिलाई का कार्य करते हैं जिससे वस्त्र छपाई के इस उद्योग से आवश्यक सिलाई कार्य की पूर्ति भी यहीं पूरी हो जाती है। इस प्रकार वस्त्र रंगाई छपाई एवं सिलाई से आकोला एक अपने आप में सम्पूर्ण हेंडीक्राफ्ट कलस्टर बन चुका है।